b'\n_START_ARTICLE_\nTeenage Dream (pjesma)\n_START_SECTION_\nO pjesmi\n_START_PARAGRAPH_\n"Teenage Dream" je pop pjesma retro zvuka, nastavak prethodnog singla "California Gurls". Perry je tijekom intervjua u lipnju 2010. godine najavila pjesmu "Teenage Dream" za drugi singl s albuma. "To je druga\xc4\x8dija vrsta osje\xc4\x87aja kada si tinej\xc4\x91er: veoma je emotivno. Pjesma govori o tome da si tinej\xc4\x91er i da si zaljubljen." Nakon \xc5\xa1to je potvrdila da \xc4\x87e "Teenage Dream" ujedno biti i naziv albuma, Perry je rekla da ju pjesma vra\xc4\x87a u njene tinej\xc4\x91erske dane, dok u isto vrijeme razmi\xc5\xa1lja o budu\xc4\x87em braku s Russellom Brandom. Dodala je: "Za mene je ovo veoma naporna godina. Udat \xc4\x87u se, objavit \xc4\x87u album i jo\xc5\xa1 mnogo toga. Lijepo je razmi\xc5\xa1ljati o mladim danima. Pjesma je postala najdodavaniji singl na ameri\xc4\x8dkim radio postajama ikad. U prvih je tjedan dana pjesma dodana na playliste ukupno 64 radio postaje, a ukupno je odsvirana 14,9 milijuna puta.\n_START_SECTION_\nKriti\xc4\x8dki osvrti\n_START_PARAGRAPH_\nBill Lamb iz About.com je komentirao pjesmu: "Pjesma ima du\xc5\xa1u i srce klasi\xc4\x8dne ljubavne pjesme, op\xc4\x87enito najbolja ljubavna pjesma 2010. godine." Dodao je i "Katy Perry nije fenomenalna pjeva\xc4\x8dica, ali ima fenomenalne pjesme." Craig Marks iz \xc4\x8dasopisa Billboard je rekao da je pjesma zajedno s pjesmom "California Gurls" "ud\xc5\xbebenik za ljetne pjesme, koje su prepune zvukova bubnjeva. Perry je napravila pjesmu povr\xc5\xa1ne persone, \xc4\x8diji se tekst lako pamti."'